b'\n_START_ARTICLE_\nEnciklopedija hrvatske povijesti i kulture\n_START_SECTION_\nPovijest\n_START_PARAGRAPH_\nPrema uvodnom dijelu, izdava\xc4\x8d je \xc5\xbeelio izdati povijesni priru\xc4\x8dnik zasnovan na rezultatima suvremenih znanstvenih istra\xc5\xbeivanja, kojim bi se opisali mnogobrojni vidovi ljudskog \xc5\xbeivota i stvarala\xc5\xa1tva na hrvatskom tlu._NEWLINE_Glavni urednik je bio Igor Karaman, a urednik Blagota Dra\xc5\xa1kovi\xc4\x87. Enciklopediju je stvarala 81 osoba. U uredni\xc4\x8dkom odboru su bili: Josip Adam\xc4\x8dek, An\xc4\x91elko Badurina, Josip Bratuli\xc4\x87, \xc5\xbdarko Dadi\xc4\x87, Blagota Dra\xc5\xa1kovi\xc4\x87, \xc5\xbdivko Haramija, Ivan Jeli\xc4\x87, Igor Karaman, Josip Lu\xc4\x8di\xc4\x87, Milan Prelog, Nik\xc5\xa1a Stan\xc4\x8di\xc4\x87 i Ivo Supi\xc4\x8di\xc4\x87. Likovni je urednik bio \xc5\xbdivko Haramija, a grafi\xc4\x8dki Tomislav Juki\xc4\x87. Ilustrator je bio Vjekoslav Bre\xc5\xa1i\xc4\x87, a kartografi Ladislav Dolanski i Ladislav Gmajni\xc4\x87. Vanjsku je opremu izradio \xc5\xbdivko Haramija._NEWLINE_Autori su \xc4\x8dlanaka suradnici: Josip Adam\xc4\x8dek, An\xc4\x91elko Badurina, Josip Balabani\xc4\x87, Vitomir Belaj, Biserka Belicza, Jerko Bezi\xc4\x87, Ivo Bi\xc4\x87ani\xc4\x87, Du\xc5\xa1an Biland\xc5\xbei\xc4\x87, Josip Bratuli\xc4\x87, Stjepan Cerjan, \xc5\xbdeljka \xc4\x8corak, \xc5\xbdarko Dadi\xc4\x87, Ana Deanovi\xc4\x87, Blagota Dra\xc5\xa1kovi\xc4\x87, Ivan Dumbovi\xc4\x87, Marija Du\xc5\xa1, Igor Fiskovi\xc4\x87, Nada Gr\xc4\x8devi\xc4\x87, Danko Grli\xc4\x87, Branko He\xc4\x87imovi\xc4\x87, Bosiljka Janjatovi\xc4\x87, Ivan Jeli\xc4\x87, Zvonimir Jelinovi\xc4\x87, Mile Joka, Draginja Jurman-Karaman, Ivan Kampu\xc5\xa1, Igor Karaman, Josip Kekez, Josip Kolanovi\xc4\x87, Mira Kolar, Koraljka Kos, August Kova\xc4\x8dec, Mirko Kratofil, Vera Kru\xc5\xbei\xc4\x87-Uchytil, Miroslav Kurelac, Rene Lovren\xc4\x8di\xc4\x87, Josip Lu\xc4\x8di\xc4\x87, Josip Mali\xc4\x87, Vladimir Markovi\xc4\x87, Flora Maroevi\xc4\x87, Tonko Maroevi\xc4\x87, Marijan Maticka, Mirjana Matijevi\xc4\x87-Sokol, Hrvoje Matkovi\xc4\x87, Ive Ma\xc5\xbeuran, Tomislav Mikuli\xc4\x87, Cvjetko Milanja, Franko Miro\xc5\xa1evi\xc4\x87, Ilija Miti\xc4\x87, Nenad Moa\xc4\x8danin, Andre Mohorovi\xc4\x8di\xc4\x87, Mihajlo Ogrizovi\xc4\x87, Vlado O\xc5\xa1tri\xc4\x87, Dubravko Pajali\xc4\x87, Snje\xc5\xbeana Pau\xc5\xa1ek-Ba\xc5\xbedar, Ante Peterli\xc4\x87, Milan Prelog, \xc5\xbdivko Radan, Smiljka Sen\xc4\x8dar-\xc4\x8cupovi\xc4\x87, Marija Senti\xc4\x87, Anka Simi\xc4\x87-Bulat, Vladimir Sokol, Ante Stama\xc4\x87, Nik\xc5\xa1a Stan\xc4\x8di\xc4\x87, Zorica Stipeti\xc4\x87, Ivo Supi\xc4\x8di\xc4\x87, Jaroslav \xc5\xa0idak, Zdenka \xc5\xa0imon\xc4\x8di\xc4\x87, Nik\xc5\xa1a Nikola \xc5\xa0oljan, Mirko Valenti\xc4\x87, Josip Von\xc4\x8dina, Bo\xc5\xbeena Vranje\xc5\xa1-\xc5\xa0oljan, Alica Wertheimer-Baleti\xc4\x87, Marin Zaninovi\xc4\x87, Josip Zavr\xc5\xa1ki, Vinko Zlamalik i \xc4\x90ur\xc4\x91a \xc5\xbdivkovi\xc4\x87. Pojedine \xc4\x8dlanke su recenzirali Josip Andreis, Josip Mali\xc4\x87, An\xc4\x91elko Runji\xc4\x87 i Petar Str\xc4\x8di\xc4\x87._NEWLINE_Slikovne priloge su izabrali: Draginja Jurman-Karaman i Igor Karaman (za razdoblje do prvoga svjetskog rata), Mira Kolar-Dimitrijevi\xc4\x87 (za me\xc4\x91uratno doba), Blagota Dra\xc5\xa1kovi\xc4\x87 i Ivan Jeli\xc4\x87 uz suradnju Rude Pol\xc5\xa1aka (za narodnooslobodila\xc4\x8dku borbu i revoluciju), te Blagota Dra\xc5\xa1kovi\xc4\x87 (za suvremeno doba), uz suradnju \xc4\x8dlana uredni\xc5\xa1tva \xc5\xbdivka Haramije. Izvorne su fotografije doprinijeli Nenad Gattin, Mladen Gr\xc4\x8devi\xc4\x87, Milan Pavi\xc4\x87 i Nino Vrani\xc4\x87, te Igor Karaman i Jelka Radau\xc5\xa1-Ribari\xc4\x87 (uz snimke iz foto-arhiva Vanje Radau\xc5\xa1a).\n_START_SECTION_\nPoliti\xc4\x8dki ogledi\n_START_PARAGRAPH_\nEnciklopediju su politi\xc4\x8dki ozloglasili hrvatski komunisti, te ju povukli iz slobodne prodaje. Pojedini pisci dr\xc5\xbee kako je Enciklopedija bila zabranjenom, iako se drugi ne sla\xc5\xbeu s tim gledi\xc5\xa1tem._NEWLINE_Enciklopedija je stekla politi\xc4\x8dku diskvalifikaciju zbog \xc4\x8dlanka Koncentracioni logori koji je napisao dr. Ivan Jeli\xc4\x87. Franjo Tu\xc4\x91man navodi kako su pobornici jasenova\xc4\x8dkoga mita "uprili\xc4\x8dili hajku u kojoj je ta Enciklopedija hrvatske povijesti i kulture, \xc5\xa1to ih je razdra\xc5\xbeivala ve\xc4\x87 svojim naslovom, povu\xc4\x8dena sa tr\xc5\xbei\xc5\xa1ta (...)".\n_START_SECTION_\nSadr\xc5\xbeaj\n_START_PARAGRAPH_\nEnciklopediju sa\xc4\x8dinjava 882 enciklopedijska \xc4\x8dlanka na 921 stranici u koje je uklju\xc4\x8deno i osam uvodnih i jedan presavijen list sa zemljovidom. Uz enciklopedijske se \xc4\x8dlanke nalazi nao\xc4\x8dit izbor slikovnih priloga, te ostalih skupina priloga, objasnidbenih uputnica, koji dopunjuju tiskopis razli\xc4\x8ditim zemljokazima, skicama, grafikonima i brojidbenim podatcima._NEWLINE_Enciklopedija ima i poseban dio, table u kojima su ve\xc4\x87inom povijesni zemljovidi koji \xc4\x8dine svojevrstan povijesni zemljokaznik Hrvatske. Postoji 56 tabli i jedan ne obroj\xc4\x8deni prilog u boji, Karta Socijalisti\xc4\x8dke Federativne Republike Jugoslavije \xe2\x80\x93 grbovi i zastave SFRJ i socijalisti\xc4\x8dkih republika.'